Varlaukio Švč. Trejybės bažnyčia

Varlaukio Švč. Trejybės bažnyčia – bažnyčia, stovinti Varlaukio kaime, 7 km į šiaurę nuo Eržvilko, prie kelio , dešiniajame Šešuvies krante.

Parapija garsėja Dievo apvaizdos atlaidais.

 Istorija 

Varlaukyje 1764 m. pastatyta medinė koplyčia, ji 1830 m. perstatyta. 1860 m. pastatyta bažnyčia. 1862 m. paskirtas kunigas. 1879 m. bažnyčia sudegė.

1881 m. leista statyti naują medinę bažnyčią (pastatyta 1883 m.). 1921 m. įkurta parapija. 1923 m. įsikūrė pavasarininkų kuopa.

 Architektūra 

Bažnyčia stačiakampio plano, su bokšteliu, joje įrengti 3 altoriai. Vidų puošė savamokslis meistras Jonas Balsaitis-Drugelis iš Užakmenių kaimo. Stovi medinė varpinė.

Bažnyčioje yra nežinomo meistro sumontuoti istoriniai vargonai.Istoriniai Lietuvos vargonai. Varlaukis vargonai.com  Vargonų struktūra keturbokštė, su trimituojančiu angelu. Autentiškas išlikęs tik vargonų prospektas. Virš jo esantis angelas anksčiau mechaniškai judindavo ranką su trimitu.

 Galerija 

 Šaltiniai 



 Nuorodos 

 Varlaukio Švč. Trejybės parapija (dekanato inf.)
 Bažnytiniai dokumentai

Kategorija:Jurbarko rajono bažnyčios